বাংলাদেশ কৃষি বিশ্ববিদ্যালয়ে গত ২৪-২৫ মার্চ অনুষ্ঠিত ২৪তম বাংলাদেশ সোসাইটি ফর ভেটেরিনারি এডুকেশন এন্ড রিসার্চ (বিএসভিইআর) এসকন ২০১৮ তে প্যাথলজি বিভাগের শিক্ষার্থী নূরজাহান ইয়াসমিন রুনা বেস্ট ওরাল প্রেজেন্টেটর হিসেবে পুরষ্কার লাভ করেন। তিনি প্রফেসর ড. মোঃ মাছুদুর রহমান এর তত্বাবধানে এবং সহযোগী অধ্যাপক ড. মনিরা নূর এর সহ- তত্বাবধানে গবেষণা কাজটি সম্পন্ন করেছেন। তার কাজটি ছিল এন্টিবায়োটিকের বিকল্প হিসেবে ব্যাকটেরিওফায এর ব্যবহারের উপর। অনেক খামারী তাদের প্রাণীর দেহ বৃদ্ধির জন্য এবং রোগ প্রতিরোধের জন্য কম মাত্রায় এন্টিবায়োটিক ব্যবহার করে থাকেন। যার ফলে প্রাণী দেহে এন্টিবায়োটিক রেজিস্টেন্স দেখা দিচ্ছে এবং পরবর্তীতে তা প্রাণী দেহ থেকে মানুষের দেহে প্রবেশ করছে এবং মানুষের দেহেও এন্টিবায়োটিক রেজিস্টেন্স বৃদ্ধি পাচ্ছে। আর তাই এন্টিবায়োটিকের বিকল্প হিসেবে ব্যাকটেরিওফায ব্যবহার করা যেতে পারে। তাদের গবেষণা ফলাফল থেকে দেখা যায় ব্যাকটেরিওফায ব্যবহারের ফলে প্রাণীর দেহ বৃদ্ধিতে কোন সমস্যা হয় নি বরং বৃদ্ধি ত্বরাণিত হয়েছে এবং রোগ প্রতিরোধ ক্ষমতা বৃদ্ধি পেয়েছে। ব্যাকটেরিওফায ভাইরাস ইন্টেসটাইনে প্রাণীর ক্ষতিকর দুটি ব্যাকটেরিয়া ই কোলি এবং সালমোনেলা এর বৃদ্ধি কমিয়ে দিয়েছে। তাদের গবেষণার ফলাফলের উপর ভিত্তি করে ব্যাকটেরিওফায এন্টিবায়োটিকের বিকল্প হিসেবে ব্যবহার করা যেতে পারে তবে এ বিষয়ে আরও গবেষণার প্রয়োজন। এই গবেষণা প্রকল্পে আর্থিক সহায়তা প্রদান করেছে সিলেট কৃষি বিশ্ববিদ্যালয় রিসার্চ সিস্টেম (SAURS)। বাংলাদেশের বিভিন্ন বিশ্ববিদ্যালয় এবং সরকারি বেসরকারি প্রতিষ্ঠানের গবেষকগণ এ কনফারেন্সে অংশগ্রহণ করে তাদের গবেষণা কাজ উপস্থাপন করেন। এছাড়াও ভারত ও নেপালের গবেষকগণ এ কনফারেন্সে অংশগ্রহণ করেন এবং তাদের গবেষণা কাজ উপস্থাপন করেন। মোট ৫৩ টি ওরাল প্রেজেন্টেশন এর মধ্যে নূরজাহান ইয়াসমিন রুনা বেস্ট দুই প্রেজেন্টরের মধ্যে জায়গা করে নেন।